22/04/2015 | Administración LocalMunicipal
Cariño
Bases e convocatoria de axudas para sufragar as actividades culturais: ano 2015

A N U N C I O Aos efectos de xeral coñecemento faise público o acordo da Xunta de Goberno local pola que se aproban as bases e se procede á convocatoria de axudas para sufragar as actividades culturais, no ano 2015, e cuxo teor literal se reproduce a continuación: “BASES E CONVOCATORIA DE AXUDAS PARA SUFRAGAR AS ACTIVIDADES CULTURAIS: ANO 2015 As presentes bases rexerán a convocatoria de concesión de axudas para sufragar as actividades culturais dos/as alumnos/as empadroados/as e escolarizados/as en Cariño nos seguintes cursos: – Infantil (3, 4 e 5 anos) – Educación Primaria – Educación Secundaria Obrigatoria 1. OBXECTO DA CONVOCATORIA. A presente convocatoria ten por obxecto a concesión de axudas para garantir o acceso ás actividades culturais durante o ano lectivo 2015/2016, destinadas ós/ás alumnos/as empadroados/as e escolarizados/as neste Concello nos cursos desta convocatoria, pertencentes ás familias con menor poder adquisitivo do municipio, non sendo compatibles con calquera outra axuda que perciban polo mesmo concepto. O fin último destas axudas é favorecer a integración sociocultural e garantir as necesidades básicas destas unidades familiares no eido da cultura e da educación.2. PERSOAS BENEFICIARIAS. Poderán solicitar as subvencións reguladas na presente convocatoria aquelas persoas que cumpran, ademais dos sinalados no artigo 13 da Lei 38/2003, de 17 de novembro, Xeral de Subvencións, e no art.10 da Lei 9/2007, do 13 de xuño, de Subvencións de Galicia, os seguintes requisitos: 1.º. Non dispoñer de ingresos suficientes para afrontar os gastos derivados da actividade á que se quere asistir: ingresos non superiores ao importe do subsidio básico máis o complemento familiar da RISGA (Renda de Integración Social de Galicia) que lle correspondería a cada caso en función do número de persoas que conforma cada unidade familiar, entendendo por esta a composta por nais, pais, titores/as ou acolledores/as e os/as menores: (**) Límite si existen menores na unidade familiar. LÍMITE IMPORTE RISGA (existencia de menores): 718,88 (135% IPREM MENSUAL). 2.º. Estar empadroados en Cariño.3.º. Estar matriculados/as en centros de ensinanza situados no termo municipal de Cariño.4.º. Presentar a solicitude dentro do prazo sinalado, xunto á documentación esixida.5.º. Que a actividade para a que se solicite a beca se realice por parte dun docente ou centro/empresa situada no termo municipal de Cariño.3. OBRIGAS DAS PERSOAS BENEFICIARIAS. As xerais recollidas no artigo 11 da Lei de Subvencións de Galicia e no artigo 14 da Lei xeral de subvencións e as seguintes: a) Cumprir todas as estipulacións establecidas nas bases da convocatoria. b) Responder da veracidade dos datos da solicitude.4. CONTÍA E LÍMITE DAS AXUDAS. O importe total das axudas disponibles será no ano 2015 de 8.000 euros. As axudas que se regulan nestas bases terán carácter único e non acumulativo, de tal maneira que só poderá concederse unha axuda no mesmo ano para o mesmo concepto. Só se subvencionará unha actividade por menor, sen límite no que se refire ao número de menores por familia. A beca cubrirá ate o 100% do custo da actividade.5. APLICACIÓN ORZAMENTARIA. Para o financiamento destas subvencións destínase un crédito máximo de 8.000 euros que se imputará á aplicación 326-48000 do orzamento de gastos do ano 2015.6. SOLICITUDES. As solicitudes deberán presentarse no Rexistro Xeral do Concello de Cariño, onde estarán a disposición do público os impresos de solicitude correspondentes. A documentación que deberán achegar xunto coa solicitude (ANEXO I) será a seguinte: ● ANEXO II. ● Fotocopia do DNI do/da solicitante, NIE ou pasaporte. ● Certificado de empadroamento da persoa solicitante ● Certificado de convivencia da persoa solicitante ● Fotocopia do libro de familia. ● Fotocopia do certificado de minusvalía, resolución de invalidez ou do recoñecemento do grao de dependencia, no caso de que algún membro da unidade de convivencia estea afectado por algún tipo de discapacidade. ● Declaración responsable da persoa solicitante na que se faga constar: * A contía dos ingresos obtidos por todos os membros da unidade de convivencia en concepto de rendas, intereses, retribucións, pensións, ou calquera outro título, así como a contía dos seus saldos bancarios no tempo da solicitude. * Os bens mobles e inmobles e dereitos de todos os membros da unidade de convivencia, aportando a xustificación documental que proceda. * Que non se están a percibir nin se solicitaron outras prestacións para o mesmo fin, no caso de telas concedidas, copia da resolución. ● Orzamento do gasto polo que se solicita a axuda. ● Última declaración da renda ou certificación negativa de non facela de todos os membros da unidade de convivencia. ● Informes bancarios dos movementos de conta dos seis últimos meses referido a todos os membros da unidade de convivencia. ● De ser o caso, copia da sentencia de separación, divorcio ou nulidade, xunto co convenio regulador e en defecto destes, declaración xurada de percibir ou non pensión alimenticia a favor de fillo/a a cargo. ● Tarxeta do Servizo Público de Emprego que acredite a situación de demanda ou mellora de emprego das todas as persoas que conformen a unidade de convivencia, se é o caso.7. LUGAR E PRAZO DE PRESENTACIÓN. A instancia coa documentación pertinente presentarase no Rexistro Xeral do Concello. O prazo de presentación será de quince (15) días naturais dende a súa publicación no Boletín Oficial da Provincia e no taboleiro de edictos da Casa do Concello. As bases e os seus anexos estarán a disposición das persoas interesadas no Rexistro Xeral do Concello. Se as solicitudes presentadas non reunisen os requisitos sinalados, requiriráselle ós/ás interesados/as para que no prazo máximo e improrrogable de dez días subsanen as anomalías advertidas; de non facelo teráselle por desistido a súa solicitude.8. VALORACIÓN DAS SOLICITUDES. As solicitudes valoraranse tendo en conta a renda per cápita dos compoñentes da unidade familiar e en base á táboa 1, indicada no punto 2 das presentes bases. (a valoración efectuarase por orde de renda, dando prioridade ás rendas máis baixas). De existir unha persoa na unidade familiar cunha discapacidade recoñecida entre o 33% e o 65%, computará como dous membros; si a discapacidade é superior ao 65% computará por tres membros. No caso de que a situación de dependencia sexa igual ou maior ao grao II e nivel 1 computará por tres membros e con grao I nivel 2 ou menor por dous. De presentarse resolución de incapacidade permanente total traducirase en dous membros e por incapacidade permanente absoluta ou gran invalidez por tres.9. VALORACIÓN DE SOLICITUDES E RESOLUCIÓN. Para a valoración das solicitudes constituirase unha comisión de valoración que estará integrada polos seguintes membros: – Presidente: Rosa M.ª Martínez Montero, traballadora social do Concello. – Vogais: - Norma Novo López: traballadora social do Concello. - Luís M. Prieto Díaz: auxiliar advo departamento servizos sociais do Concello. – Secretaría: o titular da Corporación ou funcionario/a en quen delegue, con voz pero sen voto. – Intervención: a Titular da Corporación ou funcionario/a en quen delegue, con voz pero sen voto. Corresponde á comisión de valoración formular a proposta de resolución, que non terá carácter vinculante. As decisións sobre outorgamento e denegación da subvención corresponden á Alcaldía. O prazo máximo para resolver será dun mes, a contar dende o remate do prazo establecido para presentar as solicitudes.10. REINTEGRO DE SUBVENCIÓNS. Procederá o reintegro das cantidades percibidas, nos casos previstos na Lei Xeral de Subvencións e na Lei de Subvencións de Galicia (art.36 e 37 respectivamente), e nos seguintes casos: a) Obtención da subvención falseando as condicións requiridas para elo ou ocultando aquelas que o impediran. b) Incumprimento total ou parcial do obxectivo que fundamente a concesión da axuda. c) Incumprimento das obrigas impostas pola administración, así como dos compromisos asumidos polas persoas beneficiarias das axudas, sempre que afecten ou se refiran ao obxecto da subvención.11. RECURSOS. Contra a resolución definitiva poderá interpoñerse recurso de reposición ante o órgano competente e nos prazos legalmente establecidos.12. DISPOSICIÓN ADICIONAL. No non previsto nas presentes bases estarase ao disposto na ordenanza xeral reguladora da concesión de subvencións municipais e, de xeito supletorio, na Lei 38/2003, do 17 de novembro, Xeral de subvencións, no RD 887/2006, de 17 de novembro, polo que se aproba o Regulamento da Lei 38/2003, e na Lei 9/2007, do 13 de xuño, de subvencións de Galicia. ANEXO I SOLICITUDE DE BECA PARA SUFRAGAR AS ACTIVIDADES CULTURAIS: ANO 2015 SOLICITO: Que me sexa concedida a beca para sufragar as actividades culturais destinada aos seguintes estudantes, que cursarán estudios no/s centro/s e curso/s que a continuación se relacionan: DECLARO: Que de conformidade co establecido nas bases da convocatoria: ● Coñezo e acepto as bases da convocatoria e que non estou incurso en causa de incompatibilidade ou incapacidade algunha para percibir subvencións da administración pública. Sométome ás actuacións de comprobación e á achega da documentación que o Concello de Cariño poida acordar para comprobar que as actuacións ás que dedique a subvención, no caso de que nos fose concedida, se corresponden cos fins para os que se solicita. ● Que estou ao corrente das súas obrigas tributarias e coa Seguridade Social. ● Que para o mesmo fin non foi solicitada ningunha outra axuda doutra administración pública. Cariño, a _____ de __________________ de 2015. Asdo.: A/A SRA. ALCALDESA-PRESIDENTA DO CONCELLO DE CARIÑO Documentación complementaria que se achega co modelo de solicitude (ANEXO I): ● ANEXO II. ● Fotocopia do DNI do/da solicitante, NIE ou pasaporte. ● Certificado de empadroamento da persoa solicitante. ● Certificado de convivencia da persoa solicitante. ● Fotocopia do libro de familia. ● Fotocopia do certificado de minusvalía, resolución de invalidez ou do recoñecemento do grao de dependencia, no caso de que algún membro da unidade de convivencia estea afectado por algún tipo de discapacidade. ● Declaración responsable da persoa solicitante na que se faga constar: * A contía dos ingresos obtidos por todos os membros da unidade de convivencia en concepto de rendas, intereses, retribucións, pensións, ou calquera outro título, así como a contía dos seus saldos bancarios no tempo da solicitude. * Os bens mobles e inmobles e dereitos de todos os membros da unidade de convivencia, aportando a xustificación documental que proceda. * Que non se están a percibir nin se solicitaron outras prestacións para o mesmo fin, no caso de telas concedidas, copia da resolución. ● Orzamento do gasto polo que se solicita a axuda. ● Última declaración da renda ou certificación negativa de non facela de todos os membros da unidade de convivencia. ● Informes bancarios dos movementos de conta dos seis últimos meses referido a todos os membros da unidade de convivencia. ● De ser o caso, copia da sentencia de separación, divorcio ou nulidade, xunto co convenio regulador e en defecto destes, declaración xurada de percibir ou non pensión alimenticia a favor de fillo/a a cargo. ● Tarxeta do Servizo Público de Emprego que acredite a situación de demanda ou mellora de emprego das todas as persoas que conformen a unidade de convivencia, se é o caso. ANEXO II D./D.ª _____________________________________________________, Secretario/a do centro _______________________________________, en relación á solicitude de beca para sufragar as actividades culturais para o ano 2015 convocada polo Concello de Cariño. CERTIFICO: Que o/a alumno/a ___________________________________________, realizou a matrícula para cursar neste centro estudios de _____________________________________, durante o curso 2015/2016. E para que conste, asino o presente certificado, a petición da persoa interesada en Cariño, a __ de __________________de 2015. Asdo. A/A SRA. ALCALDESA-PRESIDENTA DO CONCELLO DE CARIÑO Cariño, 20 de abril de 2015. A ALCALDESA M.ª PURIFICACIÓN SEIXIDO GÓMEZ